Da'a zin'ig

Da’a, bɛɛ kʋkpiŋ zin’ig, bɛɛ da’an, anɛ zin’ig kanɛ ka nidib la’asidi da’ad ka kuosid ban mɔr si’el, bʋnkɔnbid, nɛ la’ad si’eba."market". Oxford Dictionaries. Oxford: Oxford University Press. Archived from the original on April 30, 2013. Retrieved 26 May 2016. Dunia zin’is kɔn’ɔb-kɔn’ɔb ni, si’eba buon da’a ye souk (bani bɛ Arabic la), bazaar (bani bɛ Persian), bɛɛ mercado (Spanish dim), itinerant tianguis (Mexico dim), bɛɛ palengke (Philippines dim). Da’as si’eba ni, ba da’adaar anɛ daar wʋsa, amaa, da’a si’eba ni, da’adaar bɛnɛ dabisir yinne, bakwai wʋsa pʋʋgin bɛɛ dabisa si’eba daar wʋʋ ba di’ema dabisa, ka ba nɔk ka di an ba da’adaari la. Da’a wʋsa da’adaari bɛ dabis si’a bɛnɛ nidib banɛ bɛ tɛŋin la ni, ba malima, nɛ ba tɛŋ la mɔr yɛlsi’eba. Da’a diib yela zuoe galis paae dinɛ an kʋkpiŋ wʋsa, wan wʋʋ da’a zin’isin, da’a dɔɔdin, diib dɔɔdin, nɛ ba kɔn’ɔb-kɔn’ɔb bɛdigʋ. Din gbin pa’al ye da’a zin’is tɔn’e an dɔɔd pʋʋgin bɛɛ yiiŋ, ka dunia yʋ’ʋn ti’ak la zug, na’asaasɔɔng da’as yʋ’ʋn bɛ’.

 Gbanvɛɛnsa